**Zápis**

**zo zasadnutia komisie pre sociálnu oblasť, zdravotnú starostlivosť a občianske záležitosti pri MsZ v Námestove, konanej dňa 21.02.2023**

Prítomní: podľa prezenčnej listiny

Zasadnutia komisie pre sociálnu oblasť, zdravotnú starostlivosť a občianske záležitosti pri MsZ v Námestove otvorila Mgr. Mária Červeňová, predsedkyňa komisie.

Predsedkyňa komisie ďalej konštatovala, že komisia je spôsobilá rokovať a prítomných oboznámila s programom rokovania. K programu rokovania neboli žiadne námietky, komisia

ho schválila.

Hlasovanie členov komisie o navrhovanom programe: za – 5, proti – 0, zdržal sa – 0

Program rokovania bol nasledovný:

1. Otvorenie, privítanie, schválenie programu

2. Prejednanie žiadosti o poskytnutie jednorazovej dávky v hmotnej núdzi a mimoriadnej

dávky.

3. Návrh a diskusia o príspevku na stravné pre poberateľov stravného a invalidného dôchodku

- prezentovanie nových skutočností, návrh zmien VZN /predkladá M. Červeňová/.

4. Návrh a diskusia o príspevku na prepravnú službu pre obyvateľov Námestova -

prezentovanie nových skutočností, návrh znenia VZN /predkladá M. Červeňová/.

5. Rôzne.

6. Záver.

**K bodu 2**

O žiadostiach o poskytnutie mimoriadnej dávky z rozpočtu mesta na rok 2023 v zmysle Všeobecne záväzného nariadenia č. 2/2021 o poskytnutie jednorazových dávok a mimoriadnych dávok mesta Námestovo informovala Mgr. Iveta Volfová.

Komisia sa s jednotlivými žiadosťami oboznámila a navrhla mimoriadnu dávku na pomoc rodinám nachádzajúcich sa v nepriaznivej sociálnej situácii rozdeliť nasledovne:

**Mimoriadnu dávku vo výške 300 € poskytnúť nasledovným žiadateľom:**

* Pán ...., Veterná ... Námestovo. Menovaný je invalidným dôchodcom, po ťažkom úraze, pohybujúci sa len na vozíku. Pán ... je slobodný, odkázaný na celodennú opateru svojich rodičov a  t. č. potrebuje značnú časť finančných prostriedkov na svoju liečbu do Kováčovej.
* Pán ..., Komenského ... Námestovo. Menovaný je ťažko zdravotne postihnutý, po mozgovej príhode, pripútaný na lôžko. Pán ... je rozvedený, žije v  spoločnej domácnosti so svojimi rodičmi, ktorí majú vysoký vek a sami sú odkázaný na pomoc. Menovaný požiadal o finančnú pomoc, ktorú použije na liečbu, zdravotné pomôcky, ktoré si musí hradiť sám.

**Mimoriadnu dávku vo výške 100 € poskytnúť nasledovnému žiadateľovi:**

* Pani ..., Komenského ... Námestovo. Menovaná je matkou dvoch synov, z ktorých je jeden ťažko zdravotne postihnutý a odkázaný na celodennú starostlivosť svojej mamy. Pani ... z  dôvodu ťažko zdravotne postihnutého syna sa nemôže zamestnať, je poberateľkou opatrovateľského príspevku.

**Jednorazovú dávku vo výške 100 € poskytnúť nasledovnému žiadateľovi:**

* Pán ..., Komenského Námestovo. Menovaný je slobodný, na invalidnom dôchodku a žije v spoločnej domácnosti so svojimi rodičmi. Z dôvodu, že pán ... , nemá odpracované roky nebol mu uznaný invalidný dôchodok. Z  uvedeného dôvodu je poberateľom dávky v hmotnej núdzi.

Hlasovanie členov komisie: za – 5, proti – 0, zdržal sa – 0

**K bodu 3**

Mgr. Mária Červeňová, predsedníčka komisie predstavila návrh VZN o príspevku na stravovanie pre dôchodcov a invalidných dôchodcov. V uvedenom návrhu ďalej uviedla, že príspevok by mohol byť cca 1,5 € na žiadateľa pre dôchodcov, ktorých dôchodok nepresahuje

určitú výšku dôchodku.

Mgr. Mária Červeňová podotkla, že návrh VZN o finančnom príspevku na stravovanie dôchodcov pripraví do najbližšieho zasadnutia komisie.

Hlasovanie členov komisie: za – 5, proti – 0, zdržal sa – 0

**Prijaté uznesenie:**

Komisia pre sociálnu oblasť, zdravotnú starostlivosť a občianske záležitosti odporúča MsZ prijať

Všeobecne záväzne nariadenie o finančnom príspevku na stravné pre poberateľov starobného a invalidného dôchodku.

**K bodu 4**

Mgr. Mária Červeňová, predsedníčka komisie informovala o návrhu VZN o finančnom príspevku na prepravnú službu pre invalidných a starobných dôchodcov.

Ďalej podotkla, že možnosťou zriadenia sociálneho taxíka sa zaoberala spolu s riaditeľkou CSS Námestovo.

Informovala, že mesto má vozový park s 5 autami, ktoré by sa dali využiť aj na tento účel.

Členovia komisie následne navrhli pripraviť anketu, ktorá by dala spätnú väzbu o potrebe zriadenia príspevku na stravu a príspevku na prepravnú službu.

**Prijaté uznesenie:**

Komisia pre sociálnu oblasť, zdravotnú starostlivosť a občianske záležitosti súhlasí s vypracovaním

a distribúcii ankety o zriadení príspevku na stravné a príspevku na prepravnú službu.

Hlasovanie členov komisie: za – 5, proti – 0, zdržal sa – 0

**K bodu 5**

Mgr. Mária Protušová informovala o akciách, ktoré organizuje ÚPSVaR a majú preventívny charakter. Jedná sa napríklad o divadlo Generácia Z, ktoré nemá dostatok finančných prostriedkov na platenie poplatku za nájom priestorov. Z uvedeného dôvodu navrhla, aby akcie preventívneho charakteru boli oslobodené o platenia nájomného.

O žiadostiach o pridelenie soc. bytu na ul. Komenského č. 509/12 a 510/10 Námestovo informovala Mgr. Iveta Volfová.

Jedná sa o nasledovných žiadateľov:

1/ Petra V, Trstená

2/ Blanka J, Mútne

3/ Dušan S, Rabča

Komisia sa jednotlivými žiadosťami podrobne zaoberala a navrhla žiadosť pani Petry V. zamietnúť z dôvodu dobrej finančnej situácie a taktiež zamietnúť žiadosť pani Blanky J. z dôvodu jej finančnej a sociálnej situácie.

Ďalej komisia doporučila primátorovi mesta schváliť nasledovný poradovník o pridelenie sociálneho bytu na ul. Komenského 509/12 a 510/10 Námestovo

1/ Lucián V, Námestovo

2/ Petra S, Námestovo

3/ Karol B. Klin

4/ Ladislav M. Námestovo

5/ Karol B. Liptovsky Mikuláš

6/ Ema Š. Námestovo

7/ Daniela Ch.. 98/5

8/ Dušan S. Rabča

Hlasovanie členov komisie: za – 5, proti – 0, zdržal sa – 0

Zasadnutie komisie pre sociálnu oblasť, zdravotnú starostlivosť a občianske záležitosti pri MsZ v Námestove ukončila Mgr. Mária Červeňová, predsedníčka komisie a prítomným poďakovala za účasť.

**Mgr. Mária Červeňová Mgr. Iveta Volfová**

**predseda komisie správne odd.**